Lolland-Falsters Stifts-Tidende, 1830-02-05
En dannet dansk Mand forlod sit Fædreland 1820 og nedsatte sig i Cooper County, 6 Mile fra Staden Boonville ved Missouri=Floden (som falder i den store Missisippi-Flod ved St. Louis). Han var bortreist, for i Nordamerica at søge sin Lykke; han fandt den der, er nu en formuende Mand og eier mange Jorder og Skove i bemeldte frugtbare Land, paa begge Sider af en liden Flod Scamander. Der har han besluttet at anlægge en fri Coloni eller By, som han efter sit Fædreneland vil kalde Dansborg, og det vilde være ham en sand Glæde, om han her kunde faae bevirket eller begrundet i det mindste nogle Landsmænds Held, og timelige Velfærd. Hans Plan er, at de Byggepladser (Town-Lot), som han vilde udlægge, og som i det Hele taget faae en meget passende Beliggenhed, skulde være for hver Nybygger, især efter Reglen i det Hele, 60 danske Fod bred til Gaden og 120 Fod dyb, eller endog af større Dybde som det skulde befindes at være for ringe med Hensyn til Havernes Anlæg); dertil faaes frit Brug af de omliggende Vande og Kilder, fri Udviisning og frit Forbrug af Jldebrændsel og Bygningstømmer samt Kalk og Qvadersteen &c., Alt i Nærheden, saadan Lod vil han give og skjænke til enhver indfødt dansk Mand, der kommer til ham, sund paa Legeme og Siæl, over 18 Aar gammel, ærlig, ædruelig, flittig, uden Gjæld, og i Stand til at foretage sig noget Nyttigt der i Landet, enten ved sin Aands- eller Legemskræfter, saadan Mand maa da strax efter sin Ankomst snarest muligt bygge paa samme Lod et Huus eller Vaaning, og i de 5 første Aar enten selv eller ved Familie bebo samme, i det mindste de 6 Maaneder af hvert Aar. Til saadan Mand, givt eller ugivt, giver og skjænker han en saadan Lod til evig Arv og Eie for sig selv og Efterkommere, og med Rettighed efter de 5 første Aars Forløb at kunne sælge eller beholde den efter eget Behag. Han vil og forsyne saadan Rybygger som det ønskes) med saa meget godt Agerland, som han kan dyrke og drive, for den billige Priis af 1 1/2 Dollars (eller spansk Piaster) for hver 6 Skjepper Land dansk Maal, og skulde Nybyggeren ved Ankomsten ei have Penge dertil, da kan han alligevel vorde forsynet med saa meget godt Agerland, som han ønsker, kan drive og vedbørlig benytte, og det uden nogensomhelst Afgivt, Rente, Tiende eller Leie, indtil han bliver i Stand til at tilkjøbe sig samme som Arv og Eiendom(hvilket ved nogen Flid ei kan vare saalænge, da denne meget frugtbare Jordbund giver sine Dyrkere, endog ved simpel Behandling, 50 til 100 Fold, og da Climat er saa mildt og sundt, at Creaturerne, især Svinene, som ere meget yngelsomme, næsten det hele Aar kunne gaae ude og bestandig være fede og i god Stand); men saadanne Jorder maa han naturligviis selv indhegne og med Ploven opbrække, hvilke begge Deele lettelig lader sig gjøre, især naar flere forene sig. Desuden vil han, saavidt muligt, det første Aar efter Ankomsten lade Nybyggeren rentefrit avle det for hans og Families Brød, og første Udsaaening fornødne Sædekorn i sine egne forlængst opdrevne og indhegnede Marker, da Grønsværen, i ny opbrækket Slette i det første Aar ikkun i Almindelighed kan yde det halve Udbytte. Ogsaa vil han staae, især de Forstankomne, bi i Alt hvad han kan; desuden forsikkrer han, at dersom Flere uden Penge skulde ankomme, end han for Øieblikket var i Stand til at underholde (indtil de selv kunne forsyne sig), da kunne alle Slags Fødemidler, ja endog Creaturer og undertiden Værktøi faaes for Arbeide i Nabolauget. Dog maa bemærkes, at efter at de 20 første Lodder, ere uddeelte, de andre 20 da ikkun vorde halv saa store, og saa fremdeles. Han bemærker ellers, at de Rybyggere, som ville ansees meest velkomne, bedst skikkede forden ny Coloni, og kunne regne paa det sikkreste Held, ere: 1) alle Arbeidere i Træ, f. Ex. Tømmermænd, Hjulmænd, Bødkere, Snedkere til Grovt og fiint, 2) Pottemagere, Smede, Reebslagere, Hattemagere, Skomagere, Garvere, Sadelmagere og Bomskjærere, Vævere og Skrædere &c.; 3) flittige Landmænd med eller uden Formue og Familie; 4) Arbeidere af alle Slags som kunne arbeide med og for de allerede Nævnte; 5) Handelsmænd, som eie en lille Capital som de ønske at forstørre til egen og Families Fordeel; 6) en god Dyrlæge, samt en Nagel- og Kleinsmed. Alle disse Folk kunne ved Flid og redelig Vandel vente sikker Velstand og Lykke for dem og Afkom. Hvad Bekostninger Reisen vilde medtage, da ville disse ikke vorde saa betydelige, især naar Man i Forening provianterede og foraccorderede sig Fragten, og naar der til dem, som alt have besluttet sig til Reisen, endnu snarest ville melde sig flere. Den første Overfart vil sandsynlig kunne skee først eller medio August dette Aar. Solide Mænd i Kjøbenhavn ville indestaae for alle de heri anførte og givne Løvters rigtige Opfyldelse, som i 4 Aar fra Dato af at regne ubrødelig skulle staae ved Magt. Om alt Foranførte kan Eieren af Huset No. 298 i Adelgaden i Kjøbenhavn give detaillerende og for(Dagen.) sikkrende Efterretninger.